堅好味既蛋包飯！對於蛋控既我黎講真係覺得好好味係香港從未食過咁既蛋包飯味 好正喔呢間係係太安樓既對面街既小巷地道小舖仔 成件事好有風味餐牌只係得兩樣 呢個咖哩蛋包飯($35)絕對係招牌d滑蛋係令到你瞬間食哂成碟飯d滑蛋真係好滑咖哩汁唔會太濃味 真係恰到好處入面d飯仲要唔係hea貨係炒飯底仲要係同好多雞肉粒炒成既有味豉油飯好快就爬哂成碟飯大大大大滿足！極推介大家去食呢個跟餐既熱奶茶都唔錯 好懷舊用鐵杯最緊要係真夠熱滿載而歸